Missatge: No cal que mantinguis el dubte: és segur que apareixerà algun efecte secundari inesperat no tant a mig/llarg termini, que aquests efectes són la xocolata del lloro, sinó ja a curt termini. Però és que això passa sempre en qualsevol circumstància i sigui quin sigui el temps de prova.Em podries dir "oh, però amb menys temps d'estudi no es poden haver mirat a efectes a més llarg termini" i jo et diré que sí, però això no es fa mai. Els efectes d'un vaccí es miren normalment a 3 mesos vista, ja que sabem que durant els primers 3 mesos és quan apareixen la immensa majoria d'efectes secundaris. És un error de concepte pensar que si el desenvolupament d'un vaccí dura 10 anys s'estudien els efectes a 10 anys: és a dir, que es faci un seguiment a 10 anys d'un vaccinat concret. Això simplement, no es fa pel motiu que he dit abans: els efectes que apareguin més tard de 3 mesos són extremadament rars.Ara bé, tu tens la circumstància especial que ja has passat la malaltia. En aquest cas:1) Saps segur que és Covid-19 el que vas passar?2) Saps segur que vas desenvolupar anticossos?3) Si els vas desenvolupar, saps segur que va ser a nivells suficients per donar-te una protecció molt elevada i que els mantens a aquest nivell?Si és que no a cap de les anteriors preguntes, t'hauries de vaccinar. Si és que sí a totes 3, no cal que et vaccinis, ja que no et serviria de res: deixa les dosis per a qui li calgui.

Resposta: 1)No em van fer la prova per la saturació del sistema sanitari en la primera onada, però n'estic segur al 99,9% ja que vaig tenir la majoria de símptomes associats i va durar molt de temps, símptomes difícilment compatibles, tots ells alhora, amb altres malalties, vaig patir entre d'altres disnea i erupcions cutànies a les mans. De fet, 6 mesos després, vaig agafar una febrada de por (vaig arribar a 39,6), ves a saber per què, i quan vaig anar al CAP em van fer la prova, es pensaven que seria Covid però en confirmar-me, com ja havia llegit, que els casos de reinfecció eren molt i molt estranys, vaig tenir el quasi convenciment que sortiria negatiu, i així va ser, ja que ja l'havia passat i a més a més amb símptomes molt diferents (el segon cop només tenia febre, el primer com a molt lleugera febrícula però multitud de símptomes associats a la Covid que combinats difícilment es poden atribuir a una altra malaltia).2)Si de vora 100 milions de casos confirmats hi ha només unes desenes de reinfectats confirmats que, almenys fins a dia d'avui, la immensa majoria dels que hem estat infectats tenim anti-cossos suficients per tenir una protecció elevada.